Publication: Magyar Közlöny
Issue: MK-1998-85 (Year: 1998, Number: 85)
Era: 1990-2004
Section: Az Alkotmánybíróság a 64/1993. (XII. 22.) AB határozatával vizsgálta és bírálta el az Lt. egyes rendelkezéseinek alkotmányosságát. E határozat — többek között — a következőket állapítja meg. „A törvényhozó
Paragraph Index: 85

6. Az Lt. sérelmezett rendelkezése az önkormányzatok tulajdonhoz való alapjogát, a lakástulajdonhoz való rendelkezési jogát kétségkívül korlátozza. E rendelkezés értelmében ugyanis az önkormányzat a bírósági ítélet alapján köteles az érintett fél elhelyezéséről gondoskodni. Az önkormányzat rendeletében csak azt szabályozhatja, s ennek alapján arról dönthet, hogy az elhelyezésre jogosultat milyen lakás illeti meg. 6.1. A lakás önkormányzati tulajdonba adása időpontjában hatályos Lr. korábbiakban már idézett rendelkezései alapján az önkormányzatot elhelyezési kötelezettség terhelte, ha a bontóper során a bíróság valamelyik fél bérlőtársi jogviszonyát megszüntette. Az önkormányzatokat terhelő ez az elhelyezési kötelezettség tehát átszálláskori tehernek minősül.

Source: https://magyarkozlony.hu/hivatalos-lapok/c58dfd2ce1b4102ede7944f567869fbc618b3580/dokumentumok/104a4127216974e0d61eded05332b0da0549e2cd/letoltes